**Tiszavasvári Város Önkormányzata**

**Képviselő-testületÉNEK**

**45/2021. (VIII.26.) Kt. számú**

**határozata**

**A tiszavasvári 579/1 hrsz-ú önkormányzati ingatlan TIVA-SZOLG Nonprofit Kft. részére történő használatba adásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

A Képviselő–testület ingyenes használatába adja a TIVA-SZOLG Nonprofit Kft. részére a Tiszavasvári, Bajcsy Zs. utcában lévő, 579/1 hrsz alatti, 5422 m2 nagyságú, un. Fecske-köz néven ismert, beépítetlen terület megnevezésű önkormányzati ingatlant, valamint a Kft. tevékenységéhez szükséges 2 db 15 m2 nagyságú konténerházat (irodakonténer, raktárkonténer) a határozat mellékletét képező használati szerződésben foglaltak szerint.

A használatba adás ideje: 2021. augusztus 23. napjától határozatlan időtartamra.

A használatba adás célja: közmunkához kapcsolódóan munkaeszközök raktározása-kiadása.

Felhatalmazza a polgármestert a használatba-adási szerződés aláírására.

Határidő: azonnal Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**

45/2021. (VIII.26.) Kt. határozat 1. melléklete

**HASZNÁLATI SZERZŐDÉS**

mely létrejött Képviselő-testület 45/2021. (VIII.26.) Kt. sz. határozata alapján egyrészről:

**Tiszavasvári Város Önkormányzata**

székhely:4440 Tiszavasvári, Városháza tér 4.

képviseli: Szőke Zoltán polgármester

adószám: 15732468-2-15,

bankszámla száma: 11744144 -15404761

mint Használatba adó (továbbiakban: Használatba adó),

másrészről:

**TIVA-SZOLG Településszolgáltatási és Vagyonkezelő Nonprofit Kft.**

székhelye: 4440 Tiszavasvári, Városháza tér 4.

képviseli: dr. Groncsák Andrea ügyvezető

adószáma: 15404761-2-15

bankszámlaszáma: 11744144-15732468

Cégjegyzék szám: 15-09-063127,

mint Használatba vevő (továbbiakban: Használatba vevő)

között a Tiszavasvári, Bajcsy Zs. utcában lévő tiszavasvári 579/1 hrsz-ú ingatlan ingyenes használata tárgyában az alábbiak szerint:

1.1. Használatba adó használatba adja, Használatba vevő pedig használatba veszi a Tiszavasvári Város Önkormányzata tulajdonában lévő **579/1 hrsz**-ú, valóságban a **Tiszavasvári,** **Bajcsy Zs. utcában** található **5422 m2 nagyságú**, beépítetlen terület megnevezésű, un. Fecske-köz ingatlant (továbbiakban: Ingatlan) a 2./ pontban megjelölt célra.

1.2. Használatba adó ingyenes használatba adja a tulajdonát képező, egyenként 15 m2 nagyságú iroda- és raktárkonténert (továbbiakban: konténerek).

2. A használatba adás célja: közmunkához kapcsolódóan munkaeszközök raktározása-kiadása.

3.1. A használat **2021. augusztus 23. napjától határozatlan időtartamra** szól.

3.2. A konténerek átadására az Ingatlan átadását követő, későbbi időpontban kerül sor, mivel azok beszerzése jelen szerződés aláírásakor folyamatban van.

4. Az Ingatlan és a konténerek a Használatba vevő részére az átadás-átvételi jegyzőkönyvben foglaltak szerint kerülnek átadásra.

5. Felek megállapítják, hogy a Használatba vevő bérleti díjat nem fizet.

6. Az Ingatlanon áram és vízszolgáltatás nincs biztosítva, azokat a Használatba vevő saját költségén vezetteti be az ingatlanra, melyet követően a Használatba vevő köt közüzemi szerződést a közműszolgáltatókkal.

7. Szerződés megszűntetése

7.1. Közös megegyezés: Jelen szerződés közös megegyezéssel megszüntethető.

7.2. Rendkívüli felmondásnak van helye különösen, ha:

a Használatba Vevő a számára jogszabályban előírt kötelezettségét megsérti, vagy a jelen használati szerződésben előírt kötelezettségét megszegi és a külön jogszabályban foglalt határidőn belül felszólításnak nem tesz eleget.

7.3. Azonnali felmondásnak van helye különösen, ha:

* a Használatba vevő a használatba adott önkormányzati vagyonnal a 2. pontban foglalt célnak megfelelő feladatellátás megszűnik, vagy a használatába adott vagyonban kárt okoz.
* a Használatba vevő, az Nvtv. szerint nem minősül átlátható szervezetnek.

8. Használatba vevő kötelezettséget vállal arra, hogy a használat alatt az Ingatlant és a konténereket jó gazda gondosságával használja, és egyéb módon nem terhelheti meg. Továbbá az Ingatlanra és a konténerekre vonatkozó vagyon-, tűz- és balesetvédelmi szabályokat betartja.

9. A Használatba vevő az Ingatlan és a konténerek nem rendeltetésszerű használatából származó károkért, valamint az Ingatlanon és a konténerekben harmadik személy által okozott károkért teljes körűen felel,

10. Használatba vevő az Ingatlanon történt bármilyen beruházást a Használatba adóval történő előzetes hozzájárulás mellett végezheti el.

11. Használatba vevő köteles az indokolt karbantartási, állagmegóvási feladatok ellátására és ezen feladatok ellátásából eredő költségek viselésére.

12. A Használatba vevő a szerződés megszűnését követően köteles az Ingatlant és a konténereket rendeltetésszerű használatra alkalmas állapotban a Használatba adó részére visszaadni.

13. A jelen szerződésben nem szabályozott kérdésekben a Ptk. szabályai az irányadóak.

Szerződő felek a szerződést kölcsönös elolvasás és értelmezés után, mint akaratukkal és nyilatkozatukkal mindenben megegyezőt, jóváhagyólag írták alá, megállapítva, hogy a szerződéssel kapcsolatos nyitott kérdés nem maradt.

Tiszavasvári, 2021. …….

**Tiszavasvári Város Önkormányzata TIVA-SZOLG Településszolgáltatási**

Használatba adó **és Vagyonkezelő Nonprofit Kft.**

képv.: **Szőke Zoltán** Használatba vevő

**polgármester** képv.: **dr. Groncsák Andrea ügyvezető**